Na temelju članka 2. i 49. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22) i članka 46. Statuta Grada Rijeke („Službene novine Primorsko-goranske županije“ broj 24/09, 11/10 i 5/13 i „Službene novine Grada Rijeke“ broj 7/14, 12/17, 9/18, 11/18 - pročišćeni tekst, 2/20 i 3/21) Gradsko vijeće Grada Rijeke, na sjednici \_\_\_\_\_ 2023. godine, donijelo je

**PROGRAM**

**javnih potreba u predškolskom odgoju i obrazovanju te skrbi o djeci rane i predškolske dobi Grada Rijeke za pedagošku godinu 2023./2024.**

Članak 1.

Programom javnih potreba u predškolskom odgoju i obrazovanju te skrbi o djeci rane i predškolske dobi Grada Rijeke za pedagošku godinu 2023./2024. (u daljnjem tekstu: Program) utvrđuju se potrebe, ciljevi i zadaće u predškolskoj djelatnosti od značenja za Grad Rijeku.

Programom se stvaraju uvjeti za zadovoljavanje sljedećih potreba:

* postizanja optimalnog obuhvata djece predškolskog uzrasta programima njege, odgoja, obrazovanja, zdravstvene zaštite, prehrane i socijalne skrbi koji se ostvaruju u dječjim vrtićima,
* zadovoljavanja razvojnih potreba djece održavanjem postignutih standarda kvalitete i radom na njihovom podizanju,
* sufinanciranja djelatnosti dječjih vrtića drugih osnivača s područja grada Rijeke te dječjih vrtića s područja susjednih gradova i općina, a sukladno iskazanim potrebama roditelja.

Članak 2.

Cilj ovoga Programa je poticati cjelovit razvoj djeteta, osigurati uvjete za njegovu osobnu, emocionalnu, tjelesnu, obrazovnu i socijalnu dobrobit te pratiti dječje razvojne mogućnosti i interese i na temelju istih razvijati njegove kompetencije.

Zadaće ovoga Programa su:

* osiguranje zdravstvene zaštite djece, njega i pravilna prehrana te poticanje zdravih stilova života,
* dosljedna primjena suvremenog razvojno-humanističkog koncepta, uvažavanje razvojnih osobina i specifičnosti razvoja svakog djeteta,
* osiguranje cjelovitog pristupa odgoju i obrazovanju putem stimulacije svih područja razvoja djeteta,
* osiguranje inkluzije za djecu s teškoćama u razvoju,
* njegovanje ideje pluralizma kroz ponudu različitih vrsta programa,
* osiguranje uvjeta za participaciju djece u donošenju odluka koje su od značenja za dijete,
* omogućavanje djeci učenje kroz igru zasnovano na suvremenim znanstvenim spoznajama,
* njegovanje dobrih suradničkih i partnerskih odnosa s roditeljima djece,
* suradnja s vanjskim institucijama koje svojom ulogom mogu doprinijeti kvalitetnoj realizaciji odgojno-obrazovnog programa.

Članak 3.

Grad Rijeka osnivač je predškolskih ustanova Dječji vrtić Rijeka, Dječji vrtić More i Dječji vrtić Sušak (u daljnjem tekstu: dječji vrtići Grada Rijeke) koji su osnovni nositelji ovoga Programa.

Članak 4.

Dječji vrtići Grada Rijeke provode sljedeće verificirane programe odgoja i obrazovanja:

* redoviti cjelodnevni program odgoja i obrazovanja,
* redoviti cjelodnevni program obogaćen specifičnim sadržajima sporta,
* redoviti cjelodnevni program ranog učenja engleskog jezika,
* posebni cjelodnevni program za djecu s teškoćama,
* program predškole.

U Dječjem vrtiću Rijeka, uz programe iz stavka 1. ovoga članka provode se i sljedeći programi:

* redoviti poludnevni program za djecu na bolničkom liječenju,
* redoviti smjenski cjelodnevni program,
* redoviti cjelodnevni program na talijanskom jeziku za djecu pripadnike talijanske nacionalne manjine.

U Dječjem vrtiću More, uz programe iz stavka 1. ovoga članka provode se i sljedeći programi:

* redoviti cjelodnevni program obogaćen elementima waldorfske pedagogije,
* posebni cjelodnevni glazbeni program,
* posebni cjelodnevni program “Odgoj za održivi razvoj”.

U Dječjem vrtiću Sušak, uz programe iz stavka 1. ovoga članka provodi se i program:

* redoviti cjelodnevni program ranog učenja talijanskog jezika.

Članak 5.

Osim redovitih i posebnih cjelodnevnih programa iz članka 4. ovoga Programa, dječji vrtići Grada Rijeke mogu provoditi i verificirane kraće programe te višednevne programe, ovisno o interesu roditelja i mogućnostima njihove provedbe.

Članak 6.

Iznos mjesečnog sudjelovanja roditelja-korisnika usluga u cijeni usluge dječjih vrtića iz članka 3. ovoga Programa te mogućnost umanjenja cijene određen je Odlukom o mjerilima za naplatu usluga Dječjeg vrtića Rijeka od roditelja-korisnika usluga ("Službene novine Grada Rijeke" broj 15/21), Odlukom o mjerilima za naplatu usluga Dječjeg vrtića More od roditelja-korisnika usluga ("Službene novine Grada Rijeke" broj 15/18 i 15/21) i Odlukom o mjerilima za naplatu usluga Dječjeg vrtića Sušak od roditelja-korisnika usluga ("Službene novine Grada Rijeke" broj 15/18 i 15/21).

Članak 7.

U cilju optimalnog obuhvata djece s prebivalištem na području grada Rijeke programom predškolskog odgoja i obrazovanja, Grad Rijeka će provoditi sufinanciranje djelatnosti dječjih vrtića drugih osnivača.

Za ostvarivanje prava na sufinanciranje iz stavka 1. ovoga članka, dječji vrtići drugih osnivača dužni su podnijeti prijavu na Javni poziv za podnošenje zahtjeva za ostvarivanje prava na sufinanciranje djelatnosti predškolskog odgoja i obrazovanja za dječje vrtiće drugih osnivača za pedagošku godinu 2023./2024. (u daljnjem tekstu: Javni poziv) u propisanoj formi te podnijeti svu potrebnu dokumentaciju kojom dokazuju ispunjavanje postavljenih kriterija.

Pravo podnošenja prijave na Javni poziv imaju dječji vrtići drugih osnivača koji djeluju na području grada Rijeke, a uvršteni su u Plan mreže dječjih vrtića na području grada Rijeke („Službene novine Grada Rijeke“ broj 15/18, 4/19, 13/19, 20/19, 12/21 i 10/22) - u daljnjem tekstu: Plan mreže i poštivali su odredbe ranije sklopljenih ugovora o sufinanciranju redovitog programa predškolskog odgoja.

Temeljem zaprimljene uredne prijave na Javni poziv i u okviru planiranih sredstava, Grad Rijeka, Upravni odjel za odgoj i obrazovanje, kulturu, sport i mlade (u daljnjem tekstu: Upravni odjel) će s dječjim vrtićima iz stavka 1. ovoga članka sklopiti ugovor kojim će se urediti međusobna prava i obaveze.

Prijava koja ne udovoljava uvjetima iz stavka 3. ovoga članka neće se razmatrati.

Upravni odjel može zatražiti nadopunu odnosno pojašnjenje prijave i/ili priložene dokumentacije.

Ukoliko dječji vrtić prijavu i/ili priloženu dokumentaciju ne razjasni ili upotpuni u postavljenom roku, prijava će se odbiti.

Članak 8.

Upravni odjel će raspisati Javni poziv najkasnije u mjesecu lipnju 2023. godine te ga objaviti na mrežnim stranicama Grada Rijeke [www.rijeka.hr](http://www.rijeka.hr).

Tekst Javnog poziva čini sastavni dio ovoga Programa (Privitak 1.).

Javnim pozivom utvrđuje se trajanje javnog poziva, način podnošenja prijava, potrebna dokumentacija te uvjeti i kriteriji za ostvarenje prava na sufinanciranje.

Članak 9.

Tijekom pedagoške godine, Gradonačelnik Grada Rijeke može odobriti sufinanciranje proširenog kapaciteta dječjeg vrtića drugog osnivača u odnosu na njegov kapacitet prijavljen na Javni poziv, pod uvjetom da je uvršten u Plan mreže te u okviru proračunskih mogućnosti Grada Rijeke.

Članak 10.

Dječji vrtići drugih osnivača s kojima Upravni odjel sklopi ugovor iz članka 7. stavka 4. ovoga Programa, obvezni su Upravnom odjelu dostavljati mjesečno izvješće s podacima o upisanoj djeci u odnosu na djecu za koju se traži sufinanciranje djelatnosti.

Sufinanciranje iz stavka 1. ovoga članka Upravni odjel će odobriti za dijete koje zajedno s oba roditelja ima prebivalište na području grada Rijeke.

Iznimno od odredbe stavka 2. ovoga članka, sufinanciranje se može odobriti i za dijete samohranog roditelja, dijete iz jednoroditeljske obitelji, dijete roditelja koji ima status stranca s odobrenim privremenim boravkom ili odobrenom međunarodnom zaštitom u Republici Hrvatskoj, a živi na području grada Rijeke te dijete kojem je dodijeljen skrbnik odnosno dijete koje je smješteno u udomiteljsku obitelj ili ustanovu socijalne skrbi ako njegov skrbnik ili udomitelj ima prebivalište na području grada Rijeke, odnosno ako ustanova socijalne skrbi ima sjedište ili podružnicu na području grada Rijeke.

Status iz stavaka 2. i 3. ovoga članka roditelj odnosno skrbnik ili udomitelj mora dokazati ispravom izdanom od strane nadležnog tijela.

Dječji vrtići drugih osnivača samostalno određuju ekonomsku cijenu svojih programa.

Grad Rijeka sufinancirat će djelatnost dječjih vrtića drugih osnivača s iznosom od 230,00 eura mjesečno po djetetu upisanom u redoviti cjelodnevni jaslički program i iznosom od 173,00 eura mjesečno po djetetu upisanom u redoviti cjelodnevni vrtićki program.

Dječji vrtići drugih osnivača dodatno naplaćuju od roditelja-korisnika usluga posebne, kraće ili alternativne programe koje provode uz redoviti program iz stavka 6. ovoga članka.

Članak 11.

Pravo na potpuno ili djelomično podmirenje troškova boravka djeteta u dječjim vrtićima iz članaka 3. i 7. ovoga Programa mogu ostvariti djeca čiji roditelji odnosno skrbnici ili udomitelji zadovoljavaju jedan od uvjeta sukladno Odluci o socijalnoj skrbi („Službene novine Grada Rijeke“ broj 15/22), putem Upravnog odjela za zdravstvo, socijalnu zaštitu i unapređenje kvalitete života.

Članak 12.

Slijedom iskazanih potreba roditelja, Grad Rijeka provodit će sufinanciranje djelatnosti dječjih vrtića na području drugih gradova i općina.

Sufinanciranje iz stavka 1. ovoga članka, Upravni odjel može odobriti na temelju zaprimljenog i obrazloženog zahtjeva roditelja i u okviru planiranih sredstava, i to za dijete koje zajedno s oba roditelja ima prebivalište na području grada Rijeke.

Iznimno od odredbe stavka 2. ovoga članka, sufinanciranje se može odobriti i za dijete samohranog roditelja, dijete iz jednoroditeljske obitelji te dijete roditelja koji ima status stranca s odobrenim privremenim boravkom ili odobrenom međunarodnom zaštitom u Republici Hrvatskoj, a živi na području grada Rijeke te dijete kojem je dodijeljen skrbnik odnosno dijete koje je smješteno u udomiteljsku obitelj ili ustanovu socijalne skrbi ako njegov skrbnik ili udomitelj ima prebivalište na području grada Rijeke, odnosno ako ustanova socijalne skrbi ima sjedište ili podružnicu na području grada Rijeke.

Status iz stavaka 2. i 3. ovoga članka roditelj odnosno skrbnik ili udomitelj mora dokazati ispravom izdanom od strane nadležnog tijela.

Po odobrenom zahtjevu, Upravni odjel će s dječjim vrtićem iz stavka 1. ovoga članka sklopiti ugovor kojim će se urediti međusobna prava i obaveze.

Članak 13.

Dječji vrtići na području drugih gradova i općina s kojima Upravni odjel sklopi ugovor iz članka 12. stavka 5. ovoga Programa, obvezni su Upravnom odjelu dostavljati mjesečno izvješće s podacima o upisanoj djeci u odnosu na djecu za koju se traži sufinanciranje.

Grad Rijeka sufinancirat će djelatnost dječjih vrtića na području drugih gradova i općina s iznosom od 107,51 eur po djetetu mjesečno za redoviti cjelodnevni program, odnosno 75,25 eur po djetetu mjesečno za redoviti poludnevni program, i to za najviše 20 djece.

Članak 14.

Financijska sredstva za ostvarivanje javnih potreba sukladno ovom Programu osiguravaju se u Proračunu Grada Rijeke za 2023. godinu.

Raspodjelu financijskih sredstava iz stavka 1. ovoga članka obavlja Upravni odjel, sukladno Planu raspodjele sredstava za programe javnih potreba u predškolskom odgoju i obrazovanju te skrbi o djeci rane i predškolske dobi Grada Rijeke za 2023. godinu.

Plan iz stavka 2. ovoga članka čini sastavni dio ovoga Programa (Privitak 2.).

Članak 15.

Upravni odjel prati i nadzire izvršenje ovoga Programa te kontrolira namjensko korištenje doznačenih sredstava.

Upravni odjel podnosi godišnje izvješće o ostvarivanju Programa Gradonačelniku Grada Rijeke.

Članak 16.

Ovaj Program stupa na snagu osmoga dana od dana objave u „Službenim novinama Grada Rijeke“.

**Privitak 1.**

**JAVNI POZIV ZA PODNOŠENJE ZAHTJEVA ZA OSTVARIVANJE PRAVA NA SUFINANCIRANJE DJELATNOSTI PREDŠKOLSKOG ODGOJA I OBRAZOVANJA ZA DJEČJE VRTIĆE DRUGIH OSNIVAČA ZA PEDAGOŠKU GODINU 2023./2024.**

Sukladno Programu javnih potreba u predškolskom odgoju i obrazovanju te skrbi o djeci rane predškolske dobi Grada Rijeke za pedagošku godinu 2023./2024. (u daljnjem tekstu: Program), redoviti program predškolskog odgoja u dječjim vrtićima drugih osnivača sufinancira se u razdoblju jedne pedagoške godine, odnosno od 1. rujna 2023. do 31. kolovoza 2024. godine.

Za ostvarivanje prava na sufinanciranje djelatnosti predškolskog odgoja i obrazovanja, dječji vrtići drugih osnivača dužni su se prijaviti na Javni poziv Grada Rijeke u propisanoj formi te podnijeti svu potrebnu dokumentaciju kojom dokazuju ispunjavanje postavljenih kriterija.

Pravo podnošenja prijave na Javni poziv imaju dječji vrtići drugih osnivača koji djeluju na području grada Rijeke, a koji su utvrđeni Planom mreže dječjih vrtića na području grada Rijeke („Službene novine Grada Rijeke“ broj 15/18, 4/19, 13/19, 20/19, 12/21 i 10/22) – u daljnjem tekstu: Plan mreže i koji su poštivali odredbe ranije sklopljenih ugovora o sufinanciranju redovitog programa predškolskog odgoja.

Grad Rijeka sufinancirat će djelatnost dječjih vrtića drugih osnivača s iznosom od 230,00 eura mjesečno po djetetu upisanom u redoviti cjelodnevni jaslički program i iznosom od 173,00 eura mjesečno po djetetu upisanom u redoviti cjelodnevni vrtićki program.

Sufinanciranje se provodi samo u odnosu na djecu koja zajedno s roditeljima imaju prebivalište na području grada Rijeke. Iznimku od ovog pravila čine samohrani roditelji, jednoroditeljske obitelji te roditelji koji imaju status stranca s privremenim boravkom ili odobrenom međunarodnom zaštitom u Republici Hrvatskoj, a žive na području grada Rijeke te djeca kojoj je dodijeljen skrbnik odnosno djeca smještena u udomiteljsku obitelj ili ustanovu socijalne skrbi ako skrbnik ili udomitelj djeteta ima prebivalište na području grada Rijeke, odnosno ako ustanova socijalne skrbi ima sjedište ili podružnicu na području grada Rijeke. Svaki od ovih statusa potrebno je dokazati ispravom izdanom od strane nadležnog tijela.

Dječji vrtići drugih osnivača samostalno određuju svoju ekonomsku cijenu te dodatno naplaćuju od roditelja-korisnika usluga posebne, kraće ili alternativne programe koje provode uz redoviti program.

Za prijavu na Javni poziv propisan je obrazac koji čini sastavni dio ovog Javnog poziva. Odgovorna osoba dječjeg vrtića dužna je obrazac nakon ispunjavanja vlastoručno potpisati i uz propisanu dokumentaciju poštom dostaviti Gradu Rijeci, Upravnom odjelu za odgoj i obrazovanje, kulturu, sport i mlade, na adresu Trpimirova 2 u Rijeci.

Prijava se smatra valjanom ako je podnesena pravovremeno, s potpunom dokumentacijom i odgovara uvjetima postavljenim Programom. Podnositelj prijave na javni poziv dužan se upoznati s odredbama Programa i prijavu podnijeti ukoliko je s njima usuglašen.

Prijava koja ne udovoljava postavljenim uvjetima neće se razmatrati.

Upravni odjel može zatražiti nadopunu odnosno pojašnjenje prijave i/ili priložene dokumentacije. Ukoliko dječji vrtić prijavu i/ili priloženu dokumentaciju ne razjasni ili upotpuni u postavljenom roku, prijava će se odbiti.

Rok podnošenja prijave je 15 dana od dana objave Javnog poziva.

Sve dostavljene prijave obradit će i ocijeniti Upravni odjel za odgoj i obrazovanje, kulturu, sport i mlade, na osnovu temeljnih kriterija kvalitete, a sukladno:

* Zakonu o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22)
* Državnom pedagoškom standardu predškolskog odgoja i naobrazbe („Narodne novine“ broj 63/08 i 90/10)
* Pravilniku o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću („Narodne novine“ broj 133/97)
* Pravilniku o obrascima i sadržaju pedagoške dokumentacije i evidencije o djeci u dječjem vrtiću („Narodne novine“ broj 83/01)
* Programu zdravstvene zaštite djece, higijene i pravilne prehrane djece u dječjim vrtićima („Narodne novine“ broj 105/02, 55/06, 121/07 i 57/22)
* Pravilniku o obrascima zdravstvene dokumentacije djece predškolske dobi i evidencije u dječjem vrtiću („Narodne novine“ broj 114/02 i 63/19)
* Odluci o donošenju Nacionalnog kurikuluma za rani i predškolski odgoj i obrazovanje („Narodne novine“ broj 5/15).

Gradonačelnik Grada Rijeke može tijekom pedagoške godine, u okviru proračunskih mogućnosti, donijeti zaključak o sufinanciranju proširenog kapaciteta dječjeg vrtića drugog osnivača u odnosu na njegov kapacitet prijavljen na Javni poziv, pod uvjetom da je prethodno uvršten u Plan mreže.

S dječjim vrtićima koji udovolje kriterijima Javnog poziva sklopit će se ugovor o sufinanciranju redovitog programa predškolskog odgoja kojim će se regulirati međusobna prava i obveze ugovornih strana, u svrhu praćenja namjenske potrošnje proračunskih sredstava te osiguranja transparentnog uvida u financijsku i programsku dokumentaciju vezanu uz provedbu programa za koji je dječji vrtić dobio financijska sredstva iz gradskog proračuna.

**PRIJAVA**

**NA PROGRAM JAVNIH POTREBA U PREDŠKOLSKOM ODGOJU I OBRAZOVANJU**

**ZA PEDAGOŠKU GODINU 2023./2024. DJEČJIH VRTIĆA DRUGIH OSNIVAČA KOJI**

**DJELUJU NA PODRUČJU GRADA RIJEKE**

**1. OSNOVNI PODACI**

**Naziv ustanove:**

|  |
| --- |
|  |

**Adresa:**

|  |
| --- |
|  |

**Telefon / mobitel / telefaks:**

|  |
| --- |
|  |

**E - mail:**

|  |
| --- |
|  |

**IBAN i Deponentna banka:**

|  |
| --- |
|  |

**OIB:**

|  |
| --- |
|  |

**Odgovorna osoba i funkcija:**

|  |
| --- |
|  |

**Osnivač ustanove – navesti ime**

|  |
| --- |
|  |

**Upravno vijeće:**

|  |  |  |  |
| --- | --- | --- | --- |
|  | **IME I PREZIME** | **ADRESA** | **TEL/MOB** |
| **Predsjednik** |  |  |  |
| **Član** |  |  |  |
| **Član** |  |  |  |
| **Član** |  |  |  |
| **Član** |  |  |  |

* 1. **PROGRAMI U PEDAGOŠKOJ GODINI 2022./2023.**

|  |  |  |  |
| --- | --- | --- | --- |
| **Vrsta programa** | **Broj odgojno-obrazovnih skupina** | **Ukupan broj upisane djece po skupini** | **Broj upisane djece s prebivalištem u gradu Rijeci po skupini** |
| 1. Vrtićki 10-satni |  |  |  |
| 2. Jaslički 10-satni |  |  |  |
|  |  |  |  |
| **UKUPNO** |  |  |  |

* 1. **STRUKTURA ZAPOSLENIH DJELATNIKA**

|  |  |  |  |  |
| --- | --- | --- | --- | --- |
| **Naziv radnog mjesta** | **Bruto plaća s doprinosima na plaću** | **Broj**  **izvršitelja** | **Školska**  **sprema** | **Status radnika**  *ugovor o radu*  *ili djelu* |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| **ukupno** |  |  |  |  |

* 1. **PODACI O RASPOLOŽIVOM PROSTORU**

|  |  |  |  |  |  |
| --- | --- | --- | --- | --- | --- |
| **Adresa**  **objekta** | **Površina prostora u m2** | | **Oblik korištenja** | | |
| **Zatvoreni** | **Otvoreni** | **U vlasništvu** | **Gradski prostor** | |
| **Da** | **Ne** |
|  |  |  |  |  |  |
|  |  |  |  |  |  |
| **ukupno:** |  |  |  |  |  |

1. **ANALIZA POSLOVANJA USTANOVE U PEDAGOŠKOJ 2022./2023. GODINI**

**IZVORI SREDSTAVA (u kunama)**

|  |  |  |
| --- | --- | --- |
| **IZVOR**  **SREDSTAVA** | **PLANIRANO**  **2022./2023.** | **OSTVARENO**  **2022./2023.** |
| GRAD RIJEKA – subvencija OGU za odgoj i školstvo |  |  |
| GRAD RIJEKA – socijalni program |  |  |
| subvencija drugih OPĆINA I GRADOVA |  |  |
| ŽUPANIJA |  |  |
| MZO |  |  |
| VLASTITI PRIHODI (uplate roditelja) |  |  |
| OSTALI *(navesti koji)* |  |  |
|  |  |  |
|  |  |  |
| **UKUPNO** |  |  |

**3. PROGRAM RADA ZA PEDAGOŠKU 2023./2024. GODINU S FINANCIJSKIM PLANOM**

* 1. **SAŽETAK PROGRAMA RADA**

*Navesti bitne zadaće plana i programa rada.*

|  |
| --- |
|  |

* 1. **PLANIRANA SREDSTVA PO VRSTI TROŠKA**

|  |  |
| --- | --- |
| **OPIS TROŠKA** | **PLAN**  **2023./2024.** |
| 1. Rashodi za zaposlene   *(bruto plaće)* |  |
| 1. Materijalni rashodi   *(naknade troškova zaposlenima, rashodi za materijal i energiju,*  *rashodi za usluge, financijski rashodi i ostali rashodi)* |  |
| 1. Ostali troškovi   *(navesti koji)* |  |
|  |  |
|  |  |
|  |  |
| **UKUPNO** |  |

**3.3. IZRAČUN EKONOMSKE CIJENE SMJEŠTAJA DJECE (PODUZETNICI)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Naziv vrtića** | **Troškovi sirovina i materijala** | **Ostali vanjski troškovi** | **Troškovi osoblja** | **Amortizacija** | **Ostali troškovi** | **Ostali poslovni rashodi** | **Ukupno:** | **Ukupan broj djece** | **Ekonomska cijena** |
|  |  |  |  |  |  |  |  |  |  |

**IZRAČUN EKONOMSKE CIJENE SMJEŠTAJA DJECE (NEPROFITNI)**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Naziv vrtića** | **Plaće i doprinosi na plaće** | **Ostali rashodi za radnike** | **Naknade troškova radnicima** | **Rashodi za usluge** | **Rashodi za materijal i energiju** | **Ostali nespomenuti materijalni rashodi** | **Rashod amortizacije** | **Ostali rashodi** | **Rashodi vezani uz financije** | **Ukupno:** | **Ukupan broj djece** | **Ekonomska cijena** |
|  |  |  |  |  |  |  |  |  |  |  |  |  |

**3.4. PLANIRANA SREDSTVA PO IZVORIMA**

|  |  |
| --- | --- |
| **IZVOR**  **SREDSTAVA** | **PLANIRANO**  **2023./2024.** |
| GRAD RIJEKA – subvencija OGU za odgoj i školstvo |  |
| GRAD RIJEKA – socijalni program |  |
| subvencija drugih OPĆINA I GRADOVA |  |
| ŽUPANIJA |  |
| MZO |  |
| VLASTITI PRIHODI (uplate roditelja) |  |
| OSTALI *(navesti koji)* |  |
|  |  |
|  |  |
|  |  |
| **UKUPNO** |  |

\*Ukupni godišnji rashodi iz tabele 3.3. moraju odgovarati Ukupnom u tabeli 3.4.

**3.5. PROCJENA NEPREDVIĐENIH RASHODA I RIZIKA**

**uz popunjeni obrazac potrebno je priložiti sljedeće dokumente:**

1. Izvadak iz registra Trgovačkog suda ne stariji od 6 mjeseci,
2. Rješenje nadležnog upravnog tijela o početku obavljanja djelatnosti dječjeg vrtića,
3. Financijsko izvješće za 2022. godinu koje je predano u FINA-u s pripadajućim bilješkama,
4. Preslika suglasnosti nadležnog ministarstva za provedbu programa koji će se u vrtiću provoditi i čije se sufinanciranje traži,
5. Preslika isprave o stručnoj osposobljenosti odgojitelja i drugih djelatnika koji ostvaruju neposredan rad s djecom sukladno zakonu,
6. Preslike Rješenja sanitarne i prosvjetne inspekcije u pedagoškoj godini 2022./2023. te očitovanje o poduzetim radnjama radi otklanjanja utvrđenih nedostataka ili nezakonitosti odnosno izjava da nije bilo inspekcije,
7. Preslika ugovora o pripremi hrane, preslika primjera jelovnika za 2022./2023. godinu,
8. Certifikat ili drugi dokaz o verifikaciji implementiranog HACCP sustava,
9. Adresa mrežnih stranica dječjeg vrtića, fotografija oglasne ploče u dječjem vrtiću odnosno dokaz da na drugi prikladni način dječji vrtić obavještava javnost o svom radu.

**Rijeka, \_\_\_\_\_\_\_\_\_\_\_\_\_\_\_\_\_\_\_\_\_ 2023.**

Obrazac pripremio

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(navesti ime i prezime te kontakt broj telefona)

**ODGOVORNA OSOBA USTANOVE**

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**Privitak 2.**

**PLAN RASPODJELE SREDSTAVA ZA PROGRAME JAVNIH POTREBA**

**U PREDŠKOLSKOM ODGOJU I OBRAZOVANJU TE SKRBI O DJECI RANE I PREDŠKOLSKE DOBI GRADA RIJEKE ZA 2023. GODINU**

|  |  |
| --- | --- |
| **AKTIVNOST** | **PLAN ZA 2023.** |
| 1. **PROGRAMSKA DJELATNOST DJEČJIH VRTIĆA GRADA RIJEKE** | 15.054.071,00 € |
| Dječji vrtić Rijeka | 9.774.013,00 € |
| Dječji vrtić More | 2.639.182,00 € |
| Dječji vrtić Sušak | 2.640.876,00 € |
| 1. **SUFINANCIRANJE DJELATNOSTI DJEČJIH VRTIĆA DRUGIH OSNIVAČA** | 1.077.200,00 € |
| 1. **SUFINANCIRANJE DJELATNOSTI DJEČJIH VRTIĆA NA PODRUČJU DRUGIH GRADOVA I OPĆINA** | 25.800,00 € |
| **UKUPNO (1+2+3)** | **16.157.071,00** € |